Rozsudok Všeobecného súdu (piata komora) z 5. júla 2023 –Spoločný podnik pre čisté letectvo/NG
(veci T‑649/20, T‑721/20 a T‑767/20)(1)
„Arbitrážna doložka – Siedmy rámcový program v oblasti výskumu a inovácií (FP7) – Dohody o grante – Neexistencia dokladov a nesúlad časti deklarovaných výdavkov so zmluvnými ustanoveniami – Vrátenie preddavkov – Právomoc Všeobecného súdu – Prípustnosť – Oprávnené náklady – Dôkazné bremeno – Úroky z omeškania“
1.      Súdne konanie – Podanie návrhu na Všeobecný súd na základe arbitrážnej doložky – Právomoc Všeobecného súdu vymedzená výlučne článkom 272 ZFEÚ a arbitrážnou doložkou – Uplatňovanie vnútroštátnych ustanovení z oblasti právomoci – Vylúčenie
(Článok 256 ods. 1 a články 272 a 274 ZFEÚ)
(pozri body 46 – 48)
2.      Súdne konanie – Podanie návrhu na Všeobecný súd na základe arbitrážnej doložky – Žaloba podaná proti spoločnosti vymazanej z obchodného registra – Posúdenie právnej subjektivity tejto spoločnosti vzhľadom na uplatniteľné vnútroštátne právo – Nemožnosť pasívnej legitimácie tejto spoločnosti – Prenesenie arbitrážnej doložky na jej jediného spoločníka – Prípustnosť – Právomoc Všeobecného súdu rozhodovať o žalobe založenej na článku 272 ZFEÚ
(Článok 256 ods. 1 a články 272 a 274 ZFEÚ)
(pozri body 51, 56 – 61)
3.      Súdne konanie – Podanie návrhu na Všeobecný súd na základe arbitrážnej doložky – Žaloba podaná proti spoločnosti vymazanej z obchodného registra – Prenesenie arbitrážnej doložky na jej jediného spoločníka – Právomoc Všeobecného súdu rozhodovať o žalobe na vydanie exekučného titulu na účely uplatnenia pohľadávok pred súdmi členského štátu – Zahrnutie – Právomoc Všeobecného súdu uložiť jedinému spoločníkovi povinnosť zaplatiť uvedené pohľadávky – Vylúčenie
(Článok 272 ZFEÚ; nariadenie Európskeho parlamentu a Rady 2018/1046, článok 103 ods. 2)
(pozri body 65, 67 – 69)
4.      Rozpočet Európskej únie – Finančná pomoc Únie – Povinnosť príjemcu dodržiavať podmienky poskytovania pomoci – Zmluvy uzavreté v rámci osobitného programu pre výskum, technický rozvoj a demonštračné činnosti – Financovanie, ktoré sa týka iba skutočne vynaložených výdavkov – Preukázanie skutočného vynaloženia oznámených nákladov – Neexistencia – Neoprávnené výdavky
(Článok 317 ZFEÚ)
(pozri body 87 – 90, 93 – 106, 109 – 118, 121, 122, 125 – 127, 130 – 136, 141 – 151)
Výrok
1.
Veci T‑649/20, T‑721/20 a T‑767/20 sa spájajú na účely vyhlásenia rozsudku.
2.
Alpha Consulting Service, zastúpená NG, bola povinná pred svojím zrušením vrátiť Spoločnému podniku pre čisté letectvo sumu 5 6111,31 eura zvýšenú o úroky z omeškania vo výške 3,5 % ročne od 26. mája 2019 do dňa úplného zaplatenia dlhu v rámci dohody o grante č. 271874 týkajúcej sa projektu s názvom „Wireless/Integrated strain monitoring and simulation system“.
3.
Alpha Consulting Service, zastúpená NG, bola povinná pred svojím zrušením vrátiť Spoločnému podniku pre čisté letectvo sumu 141 094,80 eura zvýšenú o úroky z omeškania vo výške 3,5 % ročne od 9. júla 2019 do dňa úplného zaplatenia dlhu v rámci dohody o grante č. 632506 týkajúcej sa projektu s názvom „Flexible sensor co‑operation for structural health Diagnosis/prognosis“.
4.
Alpha Consulting Service, zastúpená NG, bola povinná pred svojím zrušením vrátiť Spoločnému podniku pre čisté letectvo sumu 168 062,23 eura zvýšenú o úroky z omeškania vo výške 3,5 % ročne od 13. júla 2019 do dňa úplného zaplatenia dlhu v rámci dohody o grante č. 632420 týkajúcej sa projektu s názvom „FAST impact cross‑analysis methodology for Composite leading edge Structures“.
5.
Návrh na uloženie povinnosti NG zaplatiť dlhy vyplývajúce z dotknutých dohôd o grante sa zamieta.
6.
NG a Spoločný podnik pre čisté letectvo znášajú svoje vlastné trovy konania.
1 Ú. v. EÚ C 433, 14.12.2021.